CELEX: 62007TN0431
Language: hu
Date: 2007-11-26 00:00:00
Title: T-431/07. sz. ügy: 2007. november 26-án benyújtott kereset – Gebr. Heller Maschinenfabrik kontra OHIM – Fernández Martinez (HELLER)

9.2.2008   
            
            
               HU
            
            
               Az Európai Unió Hivatalos Lapja
            
            
               C 37/24
            
         2007. november 26-án benyújtott kereset – Gebr. Heller Maschinenfabrik kontra OHIM – Fernández Martinez (HELLER)
   (T-431/07. sz. ügy)
   (2008/C 37/38)
   A keresetlevél nyelve: német
   Felek
   
      Felperes: Heller Maschinenfabrik GmbH (Nürtingen, Németország) (képviselők: W. Kessler és S. Baur ügyvédek)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Manuel Fernández Martinez (Alicante, Spanyolország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának 2007. szeptember 11-i határozatát (R 974/2006-2. sz. ügy);
            
         
               —
            
            
               az Elsőfokú Bíróság utasítsa el a fellebbezési tanács előtti eljárásban a másik fél, Manuel Fernández Martinez felszólalását;
            
         
               —
            
            
               az Elsőfokú Bíróság kötelezze a fellebbezési tanács előtti eljárásban a másik felet, Manuel Fernández Martinezt az OHIM felszólalási osztálya és fellebbezési tanácsa előtti eljárás valamint a jelen eljárás költségeinek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „HELLER” szóvédjegy a 7., 37., és 40. osztályba tartozó áruk és szolgáltatások vonatkozásában (3 306 602. sz. védjegybejelentési kérelem).
   
      A felszólalási eljárásban hivatkozott védjegy vagy megjelölés jogosultja: Manuel Fernández Martinez.
   
      A hivatkozott védjegy vagy megjelölés: A spanyol „HELLER” ábrás védjegy a 7. osztályba tartozó áruk vonatkozásában (2 520 584. sz.).
   
      A felszólalási osztály határozata: A felszólalásnak helyt adott és elutasította a bejelentést.
   
      A fellebbezési tanács határozata: A fellebbezést elutasította.
   
      Jogalapok: A 40/94/EK tanácsi rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994. L 11., 1. o.; magyar nyelvű különkiadás 17. fejezet, 1. kötet, 146. oldal).